Viimane esitletud telefonides on üks huvitav hübriid. Tal on tavaline numbriklahvistik nagu sedatüüpi telefonidel ikka, kuid lisaks on uuel C3´el ka puutetundlik ekraan. Esiekraanile saad panna lühivalikud sõprade piltidega ning helistamiseks piisab vaid näpuga pildile vajutamisest. Varem pidi sama toimingu tegemiseks telefoni juhtnupuga päris mitu vajutust tegema, et soovitud pildini jõuda. Puutetundlik ekraan lisab kindlasti kasutusmugavust igapäevasele telefonikasutamisele. See puutetundlik  ekraan on kõigest 2,4 tolli diagonaaliga, aga asi seegi. Kui eelnevatel telefonidel oli see ekraan klaasist ja mahutundlik nagu iPhonel, siis C3´el on ta jällegi see, kus tuleb jõuga läbi ekraani kihtide vajutada ehk selline natukene vetruv plastik ekraan.